શાનદાર અને લાંબી ઈનિંગ રમવા માટે જાણીતાં રોહિત શર્મા સાથે આ સીઝનમાં એવું થયું છે જે ૧૧ વર્ષના ઈતિહાસમાં તેની સાથે ક્યારેય નથી થયું. આ એક એવો આંકડો છે જેને લઈને રોહિત શર્મા પણ ચિંતિત હશે કારણકે આવનારા દિવસોમાં આંતરરાષ્ટીય ક્રિકેટમાં પણ તેણે સારું પફોર્મંસ આપવું પડશે. રોહિત શર્માએ પહેલીવાર તેની કોઈ સિઝનમાં ૩૦૦થી ઓછા રન બનાવ્યા છે. આ પહેલાની દરેક સીઝનમાં રોહિતનાં બેટમાંથી ૩૦૦ કે તેનાથી વધુ રન નીકળ્યા છે. આ વખતે મુંબઈ ઈન્ડિયન્સનો કેપ્ટન ટીમને પ્લેઓફમાં ન લાવી શક્યો સાથે જ પોતે પણ સારું પ્રદર્શન ના કરી શક્યો. જેનાં ઈતિહાસમાં સુરેશ રૈના જ એકમાત્ર એવો ખેલાડી છે જેણે અત્યાર સુધીની દરેક સિઝનમાં ૩૦૦ કે તેનાથી વધારે રન ફટકાર્યા હોય. રૈનાનો આ રેકોર્ડ હજુ અકબંધ છે.